Diari Oficial de la Generalitat Valenciana


Sumari del DOGV 9526, del 03-02-2023 (2023/989)

RESOLUCIÓ de 19 de gener de 2023, per la qual s'adjudica una beca per a la realització de pràctiques professionals en la Direcció General de Fons Europeus, convocada per Resolució de setembre de 2022 de la Conselleria d'Hisenda i Model Econòmic (DOGV 9441, 04.10.2022).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9526

Data del DOGV
:   03-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/989


Data del document
:   19-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 19 de gener de 2023, per la qual s'adjudica una beca per a la realització de pràctiques professionals en la Direcció General de Fons Europeus, convocada per Resolució de setembre de 2022 de la Conselleria d'Hisenda i Model Econòmic (DOGV 9441, 04.10.2022). [2023/989]  
Mitjançant Resolució d'1 de setembre de 2022, de la Conselleria d'Hisenda i Model Econòmic, publicada en el Diari Oficial de la Generalitat Valenciana, número 9441, de 4 d'octubre de 2022, es va convocar una beca per a la realització de pràctiques professionals en les dependències de la Direcció General de Fons Europeus, durant l'exercici 2022/2023, tot això en el marc de l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'estableixen les bases reguladores per a la concessió de beques professionals en la Conselleria d'Hisenda i Model Econòmic (DOGV 8116, 30.08.2017).  
  
Consta acreditat que hi ha consignació pressupostària suficient, en la línia S7379000 del programa pressupostari de la Conselleria d'Hisenda i Model Econòmic 72.97.05.244.365.47, Fons Europeus, del capítol IV dels pressupostos de la Generalitat per a l'any 2023, condicionada en tot cas la part imputada a l'exercici 2024 a l'existència de crèdit adequat i suficient per a atendre les obligacions derivades d'aquesta resolució.  
  
La comissió avaluadora s'ha reunit els dies 30 de novembre de 2022 i els dies 9 i 13 de gener de 2023, ha valorat totes les sol·licituds presentades, ha realitzat les oportunes entrevistes i també ha elaborat la proposta corresponent, d'acord amb els termes de les actes esteses a aquest efecte, ha resultat ser Héctor Puerto Palomero l'aspirant amb millor puntuació d'acord amb el barem establit en la resolució esmentada i en l'Ordre 7/2017, de 9 d'agost.  
Així doncs, segons el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, i de conformitat amb el que s'estableix en el resolc 11 de la Resolució d'1 de setembre de 2023, i en l'article 10 de l'Ordre 7/2017, de 9 d'agost, de la Conselleria d'Hisenda i Model Econòmic, resolc:  
  
  
Primer  
Adjudicar la beca convocada per a realitzar pràctiques professionals en la Direcció General de Fons Europeus a l'aspirant Héctor Puerto Palomero, el qual ha aconseguit la millor puntuació d'acord amb el barem establit en la resolució esmentada i en l'Ordre 7/2017, de 9 d'agost:  
  
COGNOMS I NOM NOTA FINAL  
HÉCTOR PUERTO PALOMERO 16,61 punts  
  
  
L'import de la beca serà de mil dos-cents díhuit euros amb huitanta-set cèntims (1.218,87 €) bruts mensuals, subjectes a les retencions que procedisquen legalment i finançats a càrrec dels pressupostos de la Generalitat Valenciana per a l'any 2023, de l'aplicació pressupostària 76.06.79.118.766.10.6 i la línia de subvenció S7379000.  
  
  
Segon  
Constituir una borsa de reserva a fi de cobrir les vacants que puguen produir-se durant el període de gaudi de la beca a causa de renúncies, abandons, incompliments d'obligacions o qualsevol altra incidència que es produïsca, amb les persones aspirants que no han resultat adjudicatàries:  
  
COGNOMS I NOM NOTA FINAL  
ESTRUCH CUCARELLA JESUS 16,51  
LUJAN CLIMENT IRENE 16,3  
CANTO SANTOS NEUS 15,72  
DE LA TORRE DE LA MANO PABLO 15,1  
SOLVES SALES SARA 14,94  
LLOPIS BOLUDA EVA 14,6  
SAMPEDRO IBAÑEZ CLARA 14,6  
BELDA BORDERIA ANGEL 14,38  
ALEMANY MUT SERGI 14,33  
SILVESTRE FITA LORENA 13,71  
NADAL COTS MIGUEL 13,68  
GARCIA ESPAÑA ESTHER 13,5  
  
  
Tercer  
Assenyalar les persones excloses del procediment de selecció pels motius d'exclusió que s'indiquen:  
  
COGNOM I NOM MOTIU  
RUIZ PERIS CLAUDIA  
 No estar en possessió de les titulacions universitàries exigides en la convocatòria (resolc quart, punt 2 de la Resolució d'1 de setembre de 2022, de la Conselleria d'Hisenda i Model Econòmic).  
DONAT CAMPOS ASUNCIÓN No haver finalitzat els estudis habilitants per a l'accés a la beca (resolc quart, punt 1 de la Resolució d'1 de setembre de 2022, de la Conselleria d'Hisenda i Model Econòmic).  
  
  
Quart  
El període de duració de la beca serà de dotze mesos, començant a comptar a partir de l'1 de febrer de 2023. Transcorregut aqueix temps, podrà prorrogar-se sense necessitat d'una nova convocatòria per un període màxim de fins a dotze mesos addicionals, sempre que hi haja la disponibilitat pressupostària corresponent i el desenvolupament de l'activitat que s'estiga efectuant així ho requerisca o aconselle.  
  
Cinqué  
La publicació d'aquesta resolució produirà els efectes de notificació a les persones interessades, d'acord amb el que disposen els articles 40 a 46 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet (https://sede.gva.es, així com en https://hisenda.gva.es/es/web/fons-europeus/inicio).  
  
Sisé  
Contra aquesta resolució, que posa fi a la via administrativa, podrà interposar-se recurs de reposició davant l'òrgan que ha dictat l'acte, en el termini d'un mes comptat a partir de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que puguen simultanejar-se els dos recursos, i tot això sense perjudici que s'utilitze qualsevol altra via que es considere oportuna.  
  
València, 19 de gener de 2023.- El director general de Fons Europeus (p. d. R 08.06.22, DOGV 9360): Andreu Iranzo Navarro.